Nalětnje wožiwjenje zwěsćili
Budyšin. We wuchodnej Sakskej bě w aprylu 25 307 bjezdźěłnych, 2 237 mjenje hač w měrcu. Spad zwěsća Budyska agentura za dźěło we wšěch powołanskich a starobnych skupinach. Kwota bjezdźěłnosće je 8,7 procentow. Sezonalne přistajenske efekty su hižo wšudźe pytnyć, byrnjež přeće za nalětnimi temperaturami spjelnjene njebyło.
Delegowanje přizwolił
Wojerecy. Přichodne posedźenje Zwjazkoweho předsydstwa Domowiny budźe 28. meje w Budyšinje a nic w Slepom. To je jeho prezidij wčera we Wojerecach wobzamknył. Přizwolił je próstwam wo delegowanje rejwanskeje skupiny Smjerdźaca w juliju do Awstriskeje a w oktobru do Indiskeje kaž tež kulturnej wuměnje chóra Meja z chórom z Baški na Morawje.
Sněh chaos zawinił
Celovec. Njewšědny sylny sněh je na juhu Awstriskeje wulke škody a wobchadny chaos zawinił. Něhdźe 9 000 domjacnosćow bě dźensa hišće bjez miliny. Čerwjeny křiž dyrbješe sta šoferow zastarać, kotřiž běchu na awtodróhach w Korutanskej tčacy wostali. Wčera bě so w horach hač do 80 centimetrow sněha našło. Wjacore milinowody so roztorhachu.
bos_Latn szl_Latn pol_Latn szl_Latn ces_Latn ces_Latn